VNV Nation

Οι VNV Nation είναι ιρλανδικό/βρεττανικό ντουέτο ηλεκτρονικής μουσικής  από το Wexford της Ιρλανδίας και το Λονδίνο, του οποίου έδρα είναι τώρα το Αμβούργο στη Γερμανία. Συνδυάζει στοιχεία μουσικής industrial με  EBM και trance. Μέλη του είναι οι Ρόναν Χάρις και Μαρκ Τζάκσον. Η λέξη VNV στο όνομα του συγκροτήματος σημαίνει «Victory, not Vengeance», σε συμφωνία με το σύνθημά τους «οι άνθρωποι πρέπει να μοχθούν να πετύχουν το σκοπό τους και όχι να κάθονται πικραμένοι μέσα στη θλίψη τους»«One should strive to achieve; not sit in bitter regret.» VNVNation.com, σελίδα Propaganda

 Ιστορικό 
 Advance and Follow (1995) 
Ο πρώτος δίσκος του ντουέτου, Advance and Follow, κυκλοφόρησε το 1995. Ήταν μίγμα χορευτικών μελωδιών από συνθεσάιζερ και σκληρών ηλεκτρονικών ρυθμών, πιστών στην παράδοση της εποχής του EBM (Electronic Body Music), είδους στο οποίο διακρίθηκαν συγκροτήματα όπως οι Front 242, σε συνδυασμό με στοιχεία ορχηστρικής μουσικής. Ο επόμενος δίσκος τους, το Praise the Fallen του 1998, συνέχισε στο ίδιο περίπου μοτίβο, και οι VNV Nation άρχισαν να σημειώνουν μεγαλύτερη εμπορική επιτυχία.

Εκέινη την εποχή ο Χάρις έγραφε και για το περιοδικό Side-Line Magazine, του οποίου ήταν webmaster μέχρι το 1999. 

 Empires (1999) 
Ο δίσκος Empires του 1999 ήταν αυτός που έφερε σημαντική εμπορική επιτυχία (έμεινε στην κορυφή του ανεξάρτητου γερμανικού τσαρτ DAC, για 7 εβδομάδες) και αύξησε την αναγνώριση ολόκληρου του μουσικού είδους στο οποίο ανήκουν οι VNV Nation.  Αν και στα πλαίσια του ήχου των δύο προηγούμενων δίσκων τους, το Empires επέκτεινε τις πομπώδεις γραμμές των συνθεσάιζερ και υιοθέτησε σφιχτότερη οργάνωση των τραγουδιών με ομοιοκατάληκτους στίχους και ρεφρέν  που αποτυπώνονταν στο μυαλό. Επιπλέον, στο Empires εγκαταλείφθηκαν σχεδόν τελείως τα σκληρά οργανικά κομμάτια, με μεταλλικούς ήχους, του προηγούμενου δίσκου ενώ η μουσική συνολικά έγινε πολύ πιο σύνθετη, με  πολλαπλών επιπέδων αρπισμούς και γεμίσματα. Η σύνθεση του δίσκου έγινε με ένα μόνο συνθεσάιζερ (το δημοφιλές Access Virus) και δύο (μάλλον μέτριας ποιότητας) samplers.

 Futureperfect (2002) 
Ο δίσκος Futureperfect, το 2002, σήμανε με πολλούς τρόπους τη μετακίνηση από το στυλ του EBM προς την ηλεκτρονική ποπ (synthpop), ενσωματώνοντας μέχρι και στοιχεία χορευτικής μουσικής trance. Επιπλέον, στο δίσκο περιλήφθηκαν κάποια νεοκλασικά οργανικά κομμάτια. Αυτή η αλλαγή αύξησε τη δημοτικότητα του συγκροτήματος αλλά αποξένωσε κάποιους από τους οπαδούς τους οι οποίοι προτιμούσαν τον παλιότερο, σκληρότερο και σκοτεινότερο, ήχο τους. Παρ' όλα αυτά, διεξήγαγαν αρκετές πολύ επιτυχημένες περιοδείες μέσα στο 2002 και το 2003. Είναι αξιοσημείωτο πως ο δίσκος δημιουργήθηκε κυρίως με συνθεσάιζερ λογισμικού, σε προσωπικό υπολογιστή, ενώ σε λίγες μόνο περιπτώσεις χρησιμοποιήθηκαν συμβατικά συνθεσάιζερ.

 Matter + Form (2005) 
Στο Matter + Form, οι VNV ανέπτυξαν τον ήχο που καθιέρωσαν με το Futureperfect, προσθέτοντας ταυτόχρονα πιο σκληρό και μηχανικό ήχο σε ορισμένα τραγούδια. Αξιοσημείωτο για αυτό τον αιχμηρό ήχο ήταν το πρώτο σινγκλ του δίσκου, το Chrome. Αξιοπαρατήρητη είναι επίσης η απουσία εφέ στα φωνητικά, μια ακόμη διαφορά από προηγούμενους δίσκους, η οποία έδωσε περισσότερο χώρο στη φωνή του Χάρις, κατά το μιξάρισμα. Φυσικά, στο δίσκο υπήρχαν και μερικά τραγούδια με πιο μαλακό και μελαγχολικό ήχο. Κάποια τραγούδια είχαν ακόμη και μια ελαφρά αίσθηση ροκ, προερχόμενη κυρίως από τον τρόπο ενορχήστρωσης των sequences των ηλεκτρονικών ντραμς και γραμμών μπάσου, με πιο προφανή περίπτωση το Perpetual. Στην παραγωγή χρησιμοποιήθηκαν ακόμη περισσότερα όργανα από ότι στους προηγούμενους δίσκους, από το Access Virus μέχρι αυτοσχέδια αναλογικά αρθρωτά συνθεσάιζερ, ενώ χρησιμοποιήθηκαν και διάφορα συνθεσάιζερ λογισμικού. Αυτός ο δίσκος ήταν ο πρώτος όπου χρησιμοποιήθηκε παραγωγός ο οποίος δεν ανήκε στο συγκρότημα.

 Judgement (2007) 
Ο επόμενος στούντιο δίσκος των VNV Nation ήταν το Judgement, το οποίο κυκλοφόρησε στις 4 Απριλίου 2007. Περιείχε 10 κομμάτια, συνεχίζοντας την εξέλιξη του ήχου των VNV Nation.

Στις 25 Απριλίου 2007, σε σολντάουτ συναυλία στο The Metro του Σικάγο, ο Ρόναν Χάρις διέψευσε τις φήμες ότι το Judgement επρόκειτο να είναι ο τελευταίος δίσκος του συγκροτήματος, λέγοντας ότι έπεται συνέχεια και ότι το Judgement ήταν μόνο η αρχή.

Στο φεστιβάλ εναλλακτικής ηλεκτρονικής μουσικής Infest, στο Μπράνφορντ της Μεγάλης Βρετανίας, στις 26 Αυγούστου 2007, λίγο μετά το λιντσάρισμα ενός ζευγαριού νέων με Γκοθ εμφάνιση (υπόθεση Σόφι Λάνκαστερ), ο Χάρις αφιέρωσε το τραγούδι Illusion στη νεκρή κοπέλα και ήρθε σε επαφή με την οικογένειά της, προκειμένου να εκφράσει τα συλληπητήριά του.

 Of Faith, Power and Glory (2009) 
Ο Χάρις επιβεβαίωσε, στο Side-Line Magazine, την έλευση του επόμενου δίσκου, Of Faith, Power and Glory (ελληνικά: Της πίστης, της δύναμης και της δόξας), περιγράφοντάς τον ως «τα τρία πράγματα που θέλουν οι άνθρωποι και τα οποία μπορούν να σε αναδείξουν ή να σε καταστρέψουν».
Εξαιτίας της κυκλοφορίας του πακέτου Reformation 1 στα μέσα Απρίλη, η κυκλοφορία του δίσκου αναβλήθηκε για τον Ιούνιο του 2009.Επίσημη ιστοσελίδα των VNV Nation - "Products", 03/07/2009

 Δισκογραφία 

 Δίσκοι 
 Advance and Follow – (CD Album) 1995 - Energy Rekords
 Praise the Fallen – (CD Album) 1998 - Energy Rekords, Off Beat • (CD Album) 1999 - Wax Trax!, TVT Records • (CD Album) 2000 - Metropolis
 Empires''' – (CD Album) 1999 - Metropolis, Energy Rekords, Dependent Records • (CD Album) 2000 - Metropolis
 Futureperfect' – (CD Album) 2002 - Dependent Records, Metropolis, Energy Rekords
 Matter + Form – (CD Album) 2005 - Anachron Sounds, Metropolis, SubSpace Communications
 Judgement – (CD Album) 2007 - Anachron Sounds, Metropolis, SubSpace Communications • (CD, Promo, Enhanced) 2007 - Anachron Sounds • (CD, Promo) 2007 - Anachron Sounds, SubSpace Communications
 Of Faith, Power and Glory – (CD Album) 2009

 Εκδόσεις με DVD 
 Pastperfect – (2xDVD + CD-ROM Special Edition) 2004 - Anachron Sounds, Metropolis • (2xDVD) 2004 - Anachron Sounds
 Reformation 1'' - (2xCD + DVD) 2009

Εκτός των παραπάνω, τραγούδια των VNV Nation βρίσκονται σε αρκετούς δίσκους-συλλογές, ενώ ο Ronan Haris έχει κάνει remix σε τραγούδια άλλων συγκροτημάτων όπως οι Apoptygma Berzerk, Deine Lakaien, Das Ich, Project Pitchfork, Theatre of Tragedy, :Wumpscut: κα. Επίσημη ιστοσελίδα των VNV Nation - "Products". Ανακτήθηκε 21/11/2009

 Παραπομπές 

 Εξωτερικοί σύνδεσμοι 

 Επίσημη ιστοσελίδα των VNV Nation
 Οι VNV Nation στο MySpace
 Πληροφορίες στα ελληνικά από το Gothic.gr
 Συνέντευξη του Ronan Haris Dieselpunks.org, 19/06/2009 
 Συνέντευξη στο Side-Line Magazine - 2005 

Κατηγορία:Αγγλικά συγκροτήματα ηλεκτρονικής μουσικής
Κατηγορία:Ιρλανδικά μουσικά συγκροτήματα